SAWAD พอร์ตลูกหนี้โต หนุนกำไรปี 65 แตะ 4.4 พันล้าน แจกปันผล 1.80 บ.
SAWAD รายงานกำไรสุทธิงวดปี 65 อยู่ี่ 4.4 พันล้านบาท รับพอร์ตสินเชื่อโต เคาะแจกปันผล 1.80 บาท ขึ้น XD 2 พ.ค.66 และกำหนดจ่าย 19 พ.ค. 66
SAWAD รายงานกำไรสุทธิงวดปี 65 อยู่ี่ 4.4 พันล้านบาท รับพอร์ตสินเชื่อโต เคาะแจกปันผล 1.80 บาท ขึ้น XD 2 พ.ค.66 และกำหนดจ่าย 19 พ.ค. 66
27 ก.พ. 2566

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD รายงานผลการดำเนินงานปี 65 มีกำไรสุทธิ ดังนี้

โดยปัจจัยที่ส่งผลให้บริษัทมีกำไรลดลง เนื่องจากค่าใช้จ่ายในปี 65 จำนวน 5,442.50 ล้านบาท เพิ่มขึ้น 1,966.61 ล้านบาท จากปีก่อนที่มีจำนวน 3,475.89 ล้านบาท หรือเพิ่มขึ้น 56.58% เหตุเกิดจากค่าใช้จ่ายการตลาดของธุรกิจใหม่ที่ขยายตัวอย่างรวดเร็วและค่าใช้จ่ายในส่วนที่เกี่ยวกับการขยายตัวของสาขา จาก 4,908 สาขาเป็น 5,316 สาขา เพื่อรองรับปริมาณลูกหนี้ที่เพิ่มขึ้นตามที่กล่าวไปข้างต้น
อย่างไรก็ตาม บริษัทมีรายได้ดอกเบี้ย 8,779.57 ล้านบาท เทียบกับรายได้ดอกเบี้ยของปีก่อน 6,855.33 ล้านบาท เพิ่มขึ้น 1,924.24 ล้านบาท หรือ 28.07% ซึ่งเป็นผลมาจากการเติบโตของพอร์ตลูกหนี้จาก 37,349.64 ล้านบาทในช่วงสิ้นปี2564 เป็น 58,830.23 ล้านบาทในช่วงสิ้นปีหรือเพิ่มขึ้น 57.51%
นอกจากนี้บอร์ดเสนอที่ประชุมสำมัญผู้ถือหุ้นอนุมัติการจัดสรรกำไรเป็นเงินสำรองตามกฎหมายและการจ่ายเงินปันผลดังนี้จ่ายเงินปันผลจากผลประกอบการปี 65 และกำไรสะสม ให้แก่ผู้ถือหุ้นจำนวน 2,471.67 ล้านบาท เป็นเงินสดในอัตราหุ้นละ 1.80 บาทต่อหุ้น ให้กำหนดรายชื่อผู้ถือหุ้นที่มีสิทธิได้รับเงินปันผลในวันที่ 3 พ.ค. 66 โดยวันที่ไม่ได้รับสิทธิเงินปันผล (XD) วันที่ 2 พ.ค. 66 และกำหนดจ่ายเงินปันผลวันที่ 19 พ.ค. 66